OpenLLM-France/wikimedia huggingface dataset:
# Begoña Carrascal

Begoña Carrascal Platas zientzialari eta matematikaria da. Euskal Herriko Unibertsitateko irakasle erretiratua da, Logika eta Zientziaren Filosofiako sailean, ILCLI institutuan eta Hezkuntza, Filosofia eta Antropologia Fakultatean aritu izan zen irakasle eta ikertzaile.

## Ikerketa gaiak

Begoña Carrascal matematikariaren ikergaien artean hauek dira garrantzitsuenak:
* Argumentazioaren alderdi logiko eta erretorikoak komunikabideetan.
* Logika irakastea Filosofian.

## Euskarazko produkzioa

Matematika era sakonean euskaraz landu zituen lehenengo zientzialarietako bat izan zen. Esate baterako, 1978an Udako Euskal Unibertsitatean hitzaldi bat eman zuen espazio metrikoei buruz. 1978an argitaratu zuen Espazio topologikoak liburua beste bost emakume matematikarirekin batera (Edurne Biritxinaga Gaztelurrutia, Mari Carmen Castillo Aranburu, Maria Jesus Esteban, Arantza Laborda Otadui, eta Mari Jose Zarate Azkuna). UEUrekin argitaratu zuen liburu hori mugarrietako bat izan zen unibertsitate mailako euskarazko matematikan.
UZEIk 1982an bi liburukitan argitaratutako Matematika hiztegia osatu zuten 11 egile aitzindarietako bat izan zen.
Euskal komunitate zientifikoaren Inguma datu-basean, berak idatzitako 14 lan baino gehiago jaso dira.

## Erreferentziak

* ↑ Carrascal, Begoña. (2016). Argumentación y prensa. ISBN 978-84-9082-250-0. PMC 991938102. (Noiz kontsultatua: 2022-07-16).
* ↑ (Ingelesez) Carrascal, Begoña. (2011). Blackburn, Patrick ed. «Teaching Logic in Philosophy» Tools for Teaching Logic (Springer): 38–45. doi:10.1007/978-3-642-21350-2_5. ISBN 978-3-642-21350-2. (Noiz kontsultatua: 2022-07-16).
* ↑ «Begoña Carrascal Platas :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2022-07-16).

## Ikus, gainera

* Jesus Mari Larrazabal
* Kepa Korta
* Karlos Santamaria
* Maria Jesus Esteban
* Hezkuntza, Filosofia eta Antropologia Fakultatea (EHU)
* Filosofiako gida. Filosofian aritzeko oinarriak: gida bibliografiko eta metodologikoa

## Kanpo estekak

* Begoña Carrascal Platas Inguma datu basean
* Begoña Carrascal Google Scholar
* Datuak: Q107965769
# Begoña Bilbao Lejarzegi

    Artikulu hau antzerki zuzendariari buruzkoa da; beste esanahietarako, ikus «Begoña Bilbao».
Begoña Bilbao Lejarzegi (?-) antzerki zuzendaria da.

## Lanak

Bere lanen artean hauek daude:

### Antzerkia

* Sagastitarrak (Txalo, 2022)
* Heroiak, Txalo Produkzioak.
* Zoaz pake santuan (2018)
* Ergela (2018)
* Jainko basatia (2017).
* Etxeko Saltsak (2017).
* Rita.
* El tipo de la tumba de al lado.
* Ene Ba!

## Erreferentziak

* ↑ Antzokia, Teatro Arriaga. «SAGASTITARRAK» Teatro Arriaga Antzokia (Noiz kontsultatua: 2022-08-22).
* ↑ «Heroiak, Txalo Produkzioak» www.donostiakultura.eus (Noiz kontsultatua: 2020-01-13).
* ↑ Jainko basatia – Txalo. (Noiz kontsultatua: 2020-01-13).
* ↑ Rita – Txalo. (Noiz kontsultatua: 2020-01-13).
* ↑ El tipo de la tumba de al lado – Txalo. (Noiz kontsultatua: 2020-01-13).
* ↑ (Gaztelaniaz) «ENE BA!!» Agenda Tolosa 2015-04-09 (Noiz kontsultatua: 2020-01-13).
* Datuak: Q81941590
# Basque Boys futbol taldea

Basque Boys futbol taldea gerratik ihes egindako haurrek sortu zuten Gales hegoaldeko Caerleonnen, 1938an.

## Futbol taldea

1938ko azaroaren 26an, Espainiako Gerra Zibilatik ihes egindako haur euskaldun errefuxiatuz osatutako Basque Boys futbol taldeak lagun arteko lehen partida jokatu zuen Galesen. Haur errefuxiatu asko barnetegi batean zeuden Galesen, eta sarrerekin bildutako dirua barnetegia laguntzeko erabili zen. Taldeak gerora partida ugari jokatu zituen 1938 eta 1939 artean.

## Cambria House

Izen horren etxean bizi izan ziren Euskal Herritik ihes egindako haurrak, 1937tik 1939ra. Haien egonaldia Erresuma Batuko administrazioak ez zuen ordaintzen eta, ondorioz, diru-bilketak egin behar zituzten. Horretarako aldizkari bat sortu zuten ere bai: Cambria House Journal. Errefuxiatuen kolonia gizarte-mugimenduek, kristau-taldeek, sindikatuek eta alderdi politikoren batek babesten zuten, bestetik.

## Erreferentziak

* ↑ https://www.argia.eus/efemerideen-kanala/gerratik-ihes-egindako-haur-euskaldun-errefuxiatuz-osatutako-basque-boys-futbol-taldeak-lagun-arteko-lehen-partida-jokatu-zuen-galesen
* ↑ http://etw.bangor.ac.uk/accounts/cambria-house-journal

## Kanpo estekak

* (Gaztelaniaz): Cambria Houseko koloniari buruzko erreportaia.
* (Gaztelaniaz): Futbol taldearen argazkia.
# Basque Korsarioak

Basque Korsarioak (frantsesezko Basque eta euskarazko Kortsarioak hitzekin sortutako izena) errugbiko Liga Suberriberikoan Euskal Herria ordezkatzeko frankizia eta errugbi taldea izan zen. Egoitza nagusia Donostian zuen, eta etxeko norgehiagokak Anoetako Errugbi Zelaian jokatzen zituen. Liga horrek, ordea, 2009ko denboraldia baizik ez du izan; 2010ean bertan behera geratu zen, eta ez da geroztik berriz jokatu.
Taldea 2009an sortu zen, hainbat mailatako Euskal Herriko errugbiko taldeen batasunetik jaioa: 2008-2009ko Espainiako Ohorezko Mailan jokatzen zuten Bera Bera Rugby Taldea, Getxo Artea Rugby Taldea eta Ordizia Rugby Elkartea; 2008-2009ko Ohorezko B Mailako Hernani Rugby Elkartea eta Gernika Rugby Taldea; Espainiar Lehen Mailako (espainiar hirugarren errugbi maila) Zarauzko Kirol Elkartea eta Eibar Rugby Taldea. Halaber, Frantziako errugbiko Top 14ko Aviron Bayonnais talde boteretsuko jokalariek ere Basque Korsarioetan esku hartzen zuten; bai eta Fédérale 2 ligako (Frantziako laugarren maila) Stade Hendayais taldeko jokalariek ere.

## Izena eta irudia

Frankiziaren izena, Kortsarioak, Euskal Herriko historian oinarritzen da. Mendez mende euskal ontzigile eta itsasgizonek koroa sartua zen hurbileko kostaldeetako itsas gudetako etsaien aurka erasoaldiak ekitearen alde eta beren kortsario edo piratakeria ekintzak burutzeko garaiko erregeen baimena bereganatzen baitzuten. XVI eta XVIII. mendeetan zehar kortsario baimen hauek euskal ekonomiari sekulako aberastasuna gehitu zioten, hau dela eta, errugbi frankizia honen arduradunek izendapen hau taldearentzat egoki aurkitu zuten. Frantsesezko Basque herritar izenak "euskal herritar" esan nahi du, hala izendatzen baitira Pirinioetako bi aldeetako Euskal Herriko biztanleak.
Frankiziaren irudia honela osatuta dago: K zuri bat duen bandera gorri bat; gainean, hondo zuri-beltzean dagoen kortsario bat; eta horien azpian, frankiziaren izena, gorri-beltzean.

## 2009ko taldekideak

2009ko denboraldirako taldekideak:

### Talde teknikoa

* Entrenatzailea: Jean Philippe Bidart
* Bigarren entrenatzailea: Patrick Polidori

## Erreferentziak

* ↑ Frankizia eta Taldearen izenaren hautaketaren argibidea

## Kanpo estekak

* Datuak: Q810436
* Multimedia: Basque Korsarioak / Q810436
# Basozelai

Basozelai Basauriko herrigunean dagoen auzoa da.

## Kirolak

Basozelain, Baskonia Kirol Kluba talde beteranoak urteetan zehar erabilitako futbol zelaia dago, izen berekoa. Futbol zelaia 1913an eraiki zen.
2006an, Eusko Jaurlaritzak futbol zelaian babes-ofizialeko etxebizitzak eraikitzeko proiektua aurkeztu zuen, eta Baskonia Kirol Klubak 2007ko maiatzaren 19an hjokatu zen.

## Ikus, gainera

* Basauri

## Kanpo estekak

* (Gaztelaniaz) Futbol zelaiaren amaierari buruzko albistea Deia egunkarian.
* Datuak: Q12254843
# Basque Rap Conspiracy

Basque Rap Conspiracy euskaraz abesten duen euskal rap musika taldea da. Anger eta Feos Pero Majos taldeetako kide ezberdinek osatu hip-hop proiektu hau osatzen dute.
2007an Elkarrekin: errepresaliatuak eta musikariak bildumarako ...ikusiko dugu elkar abestia grabatu zuten.

## Taldekideak

* Cham’O: ahotsa.
* Beni’O: aparatuak eta teknika.
* SindaK’O: ahotsa eta aparatuak.

## Diskografia
### Kolaborazioak

* Elkarrekin: errepresaliatuak eta musikariak (bilduma)
** ...ikusiko dugu elkar abestia (Hitzak: Gari Arruarte / Musika: Basque Rap Conspiracy).

## Kanpo estekak

* Taldearen MySpace gunea
* Datuak: Q12254844
# Basozain

Basozaina pertsonek irudika dezakete, baina baita mitologia, kondaira edo fikziozko pertsonaiek eta animaliek ere.
Basozain edo oihanzain lanbideari dagokionez eremu naturalak babesten eta zaintzen duten langile publikoak dira basozainak.
Euskadin Basozain eta Baso-agente izendapena jasotzen dute eta lurralde historiko bakoitzak bere basozain edo oihanzain taldea dauka.
Horiek Basoak edo baso-parkeak, padurak, oihanak, etxe-guneak edo mendiak izan daitezke. Bere eginkizunen artean babestutako animalia eta landareen jarraipena egitea, baso-suteen itzaltze eta koordinazio lanak burutzea edo arau hausteak salatzea dira. Mendi eremuetan burutzen diren ekintza eta obra ororen jarraipena egiteaz gain baliabide arkeologiko eta kulturalen babesean ere jarduten dute.

## Galeria

* Basozainak Iguazuko parke nazionalean (Argentina)Basozain vietnamdar bat.
* Indiar basozain bat bere bizikletarekin patruilatzen du herrialdearen iparraldeko Bandhavgarh basoan.
* Basozainak Kenyan
* Basozaina Ugandako Bwindi Parke Nazionalean
* Basozainaren monumentua Malagan, Espainian.

## Kanpo estekak

* Federación internacional de guardaparques
* El oso Smokey en la Wikipedia en inglés
* «Guardaparques» Áreas Naturales Protegidas y Guardaparques (Grupo Recreación y Turismo en Conservación) 2018.
* APAF-Madrid. 2018.
* Datuak: Q5887266
* Multimedia: Forest rangers / Q5887266
# Beti Alai pilotalekua (Ordizia)

Beti Alai pilotalekua Gipuzkoako Goierri eskualdeko Ordizia udalerriko pilotalekua da. Ordiziako pilotalekua Foruen pasealekuan, Zabala jauregiaren ondoan dago. 1892ko uztailaren 7an inauguratu zuten, halere Beti-Alai izena ez zen XX. menderarte lekukotuko.
Bertan jokatu ohi diren pilota partidu garrantzitsuenak herriko jaietan, uztailean, eta iraileko euskal jaietako esku pilota profesionaleko partiduak izan ohi dira. Bestalde, herriko jaietan ere, bertan boxeo borrokaldiak ere antolatu ohi dira. Bertan urte osoz antolatu ohi diren beste ekitaldi batzuk: Ordizia Rugby Elkarteak antolatutako garagardo festa, rock jaialdia, eta abar.

## Kanpo estekak

* Beti Alai pilotalekuari buruzko argibidea
* Datuak: Q12255093
# Beti Galizian

Beti Galizian (jatorrizko izenburua galizieraz: Sempre en Galiza) Alfonso Daniel Rodríguez Castelaok idatzitako politika saiakera bat da, bai eta galiziar nazionalismoaren oinarrizko idazlanetako bat ere.
Liburua hau Castelao beraren hainbat artikulu, saiakera eta hitzaldiz osatua dago, bai eta idazlan honetarako bereziki prestaturiko materiala ere. Liburuaren sarrera den Adro idazlanak 1935an Badajoz hiritik A Nosa Terra aldizkarirako idatzitako artikuluez osatua dago. Liburuaren lehenbiziko zatia 1937an Valentzia eta Bartzelona hirien artean idatzia dago. Bigarren zatia New York hirian eta 1940ean Buenos Aires hirira zeraman bidaian zehar idatzi zuen. Gainontzekoa 1942-1943 bitartean Buenos Airesen idatzi zuen.
Liburua lehenbizikoz 1944ko martxoaren 14an Artes Gráficas Bartolomé U. argitaletxearen eskutik argitaratu zen, Galiziara klandestinoki iritsi zelarik.

## Kanpo estekak

* Datuak: Q3091932
# Beti Casedano

Beti Casedano, Kasedako futbol taldea da 1923an sorturikoa.

## Historia

Bere lehen presidentea Joaquin Iriarte izan zen eta bere laguntzaileak Francisco Egea, Javier Mauleon, Celestino Oneca eta Luciano Larraz. Hasieran klubak kirol jarduera egiten zuen baina ez zegoen federatuta. Lehen urteetan, oraingo Txantrea auzoan (Ibarra zelaian) eta San Zoilon jokatzen zuten.
1968an zelai bat prestatu zuten Aragoi ibai ondoan “La Laca” izeneko tokian.
Beti Casedano 1970-1971 denboraldian federatu zen, futbolzaleak elkartu eta zuzendaritzako junta bat osatu zuten. Momentu hartan Amado Benedit zen presidentea, Pedro Apestegui entrenatzailea eta Pedro Morea masajista. Abuztuaren 1968an, aldagelak eta ateak eraiki zituzten. Urte honetan lehen regionalera igo zen.
1978-1979 denboraldian peña bat zeukan eta Beti Casedanoren partidak animatzen zituzten, bombo eta banderarekin. Peña hau “La Leonera” deitzen zen. Urte hauetan “Copa de Primavera” eta “Copa de aficionados” lehiaketen finalera iritsi zen.
80ko hamarraldian Beti Casedanoren diztira bukatu zen, Viscofan enpresa sortu zen eta futbolariek zeregin asko zutelako.
1987-1988 denboraldian ia desagertu zen eta udaletxeak lagundu zion. Geroztik, udaletxeak urtero dirua ematen dio.
Diru arazoak zirela eta Beti Casedanok Santa Agedako jaiak antolatzen hasi zen gaur egun arte. Taldearen ereserkia Andres Zoco musikagileak egin zuen.

## Azken denboraldiak

* ¹ Nafarroako Preferentea Lehen Autonomikoa bihurtu zen eta ondorioz Lehen Erregionala, Nafarroako Preferente.

## Kanpo estekak

* Datuak: Q12255095
# Beti Gazte

Beti Gazte Lesakako kirol elkarte nagusia da, atal nagusia futbolekoa duena. Halaber, herri kirolak, mendi-irteerak, txirrindularitza eta kultura jarduerak sustatzen dituzte.

## Historia

1940ko abuztuaren 9an sortu zen eta gaur egun 1000 bazkide inguru ditu.
Egoitza Lesakako Beheko Plazan dago eta azken urteko aurrekontua 70.000 eurokoa izan zen. Elkarteko lehendakaria Ander Abuin Yepes da.
Futbolari dagokionez Gipuzkoako Ohorezko Erregionalan jokatzen du talde nafarra den arren.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 0
* Denboraldiak Hirugarren Federazioan: 1

## Kanpo estekak

* (Gaztelaniaz) Beti Gazteren webgunea
* Datuak: Q12255097
# Beti-Pahuin herriak

Beti-Pahuin herriak Kamerun, Kongoko Errepublika, Ekuatore Ginea, Gabon eta São Tomé eta Príncipe herrialdeetan bizi diren herri bantuen multzo bat da. Talde honetako kideek beren buruak hainbat talde etnikotan banatzen dituzten arren, historia eta kultura komuna dute denek.
XX. mendearen amaieran 3.320.000 lagun zirela zenbatu zen, eta Gabon zein Ekuatore Ginea herrialdeetan talde etniko nagusia dira. Multzoko talde bakoitzak hitz egiten dituzten hizkuntzak elkarrekiko ulergarriak dira, eta horregatik batzuek hizkuntza beraren, Beti hizkuntzaren, dialektotzat hartzen dituzte.

## Azpitaldeak

Beti-Pahuin multzoaren barruan 20 talde etniko inguru dago. Historia partekatu luzea dutenez eta sarritan elkarrekin ezkontzen direnez, zaila izan daiteke talde ezberdinak bereiztea.
Hiru azpimultzo daude:

### Beti

Beti taldean hurrengo etniak daude: Ewondo, Bane, M'fang, Mbida-Mbane, Mvog-Nyenge etaEton.

### Fang

Fang (edo Fan) taldean hauek daude: Fang, Ntumu, Mvae eta Okak.
Fang taldea oso nabarmena da Gabonn, Ekuatore Ginea eta Kamerunen, eta gutxiago Kongon. Ekuatore Ginea nagusitasun politikoa dute.

### Bulu

Bulu taldea Kamerungo Beti-Pahuin guztien herena dira. Honako hauek dira: Bulu, Fong, Zaman, Yengono, Yembama, Yelinda, Yesum, Yebekanga, Yekebolo eta Mvele.

## Kanpo estekak

* Datuak: Q1042768
# Beti (argipena)

Beti hitzak esanahi zenbait ditu:
* beti, betikotasuna adierazteko adberbioa;
* beti, iparraldean, oraindik adberbioaren sinonimoa;
* Beti, bantu etnia;
** betiera, beti jendearen hizkuntza.
# Beti Kozkor Kirol Elkartea

Beti Kozkor Kirol Elkartea Lekunberriko futbol taldea da, 1997an sortua. Hirugarren Mailan dabil.

## Historia

1997an sortu zen Club Deportivo Lekumberri izenarekin eta 1998-99 denboraldian egin zuen debuta. 2003an izen berria hartu zuen Beti Kozkor Kirol Elkartea eta hurrengo denboraldian Erregional preferentera igo zen. 2015ean lehenengo autonomikora eta hau irabazi ondoren 2017-18an 3. mailan egin zuen debuta. 2020an hirugarren postuan gelditu eta igoera play-offak jokatu zituen baina finalean Mutilverak 1-0 emaitzaz garaitu zuen.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 4
* Denboraldiak Hirugarren Federazioan: 3
* Emaitzarik onena: 3.a (Hirugarren Mailan 2019-20an)

### Azken denboraldiak
## Palmaresa

* Nafarroako Lehen Autonomikoa (1): 2017

## Kanpo estekak

* Datuak: Q48781574
# Big Bend (Kalifornia)

Big Bend Ameriketako Estatu Batuetako erroldak esleitutako leku bat da. Shasta konderrian dago, Kalifornia estatuan. 79 biztanle ditu, 15,083476 kilometro koadroko azaleran banatuta.

## Ikus, gainera

* Shasta konderria

## Kanpo estekak

* Datuak: Q2594862
# Big Arm (Montana)

Big Arm Ameriketako Estatu Batuetako erroldak esleitutako leku bat da. Lake konderrian kokatuta dago, Montana estatuan. 218 biztanle ditu, 14,034698 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q957686
* Multimedia: Big Arm, Montana / Q957686
# Big Bear City (Kalifornia)

Big Bear City Ameriketako Estatu Batuetako erroldak esleitutako leku bat da. San Bernardino konderrian kokatuta dago, Kalifornia estatuan. 12.738 biztanle ditu, 82,802505 kilometro koadroko azaleran banatuta.

## Ikus, gainera

* San Bernardino konderria

## Kanpo estekak

* Datuak: Q542794
# Big Bend (Hego Dakota)

Big Bend (ingelesez Kurba Handia) edo Grand Detour, Missouri ibaiko ingurunea eta meandroa da, non ibaiak hain bihurgune sendoa duen, non korrontearekin joan arren, pixka bat etorri zaren norabide berean bidaiatzen duzu. Iparralderago beste meandro handi bat dago Sharpe laku artifizialean. Hala ere, meandro hori Big Bend Dam eraiki baino lehen existitzen zen.

## Kanpo estekak

* Artikulu hau, osorik edo zatiren batean, suedierazko Wikipediako «Big Bend (South Dakota)» artikulutik itzuli da; zehazki, 2023-03-17ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q86751899
# Big Bangaren denbora-lerro grafikoa

Honakoa hau Big Bangaren denbora-lerro grafikoa da, zientzialariek Big Bangaren ostean gertatutakoa azaltzeko erabili dituzten teoriekin osatua.
Eskala logaritmikoa dauka $10\cdot \log _{10}$ segundo erabiltzeko ditu, segundoak erabili beharrean.

## Kanpo estekak

* Datuak: Q786605
# Big Bay (Michigan)

Big Bay Ameriketako Estatu Batuetako erroldak esleitutako leku bat da. Marquette konderrian kokatuta dago, Michigan estatuan. 257 biztanle ditu, 15,372509 kilometro koadroko azaleran banatuta.

## Ikus, gainera

* Marquette konderria

## Kanpo estekak

* Datuak: Q3316630
* Multimedia: Big Bay, Michigan / Q3316630
# Big Beaver (Pennsylvania)

Big Beaver Pennsylvaniako borough bat da. Beaver konderrian kokatua dago. 2010ean 1.970 biztanle zituen, 46,09 kilometro koadrotan banatuta.

## Ikus, gainera

* Beaver konderria

## Kanpo estekak

* Datuak: Q1130675
* Multimedia: Big Beaver, Pennsylvania / Q1130675
# Big Bear Lake (Kalifornia)

Big Bear Lake Kaliforniako hiri bat da. San Bernardino konderrian kokatua dago. 2010ean 5.019 biztanle zituen, 16,4 kilometro koadrotan banatuta.

## Ikus, gainera

* San Bernardino konderria

## Kanpo estekak

* Datuak: Q430708
* Multimedia: Big Bear Lake, California / Q430708
# Bidaxuneko gaztelua

Bidaxuneko gaztelua Bidaxunen (Nafarroa Beherean) dagoen gaztelua da, Agaramont familiari historikoki lotua. 1329tik gutxienez, orduan ere Agaramontarrei loturik. Iraganean Euskal Herri osoko gaztelu ikusgarrienetariko bat zena, gaur egun, berritze prozesuan dago, nahiko kaltetuta baitago eraikina.

## Historia

1523an Gaztelako tropak Bidaxuneraino heldu eta gaztelua erre zuten, agaramontarrek Nafarroako erregeen alde egin izanaren mendekutzat. Berreraikitzean, itxura errenazentista berenganatu zuen, antzinako Erdi Aroko gaztelutik dorre zirkular bakarra geratu zelarik. Henrike III.a Frantziako tronora heldu zenean Bidaxuneko jaurerria, dukerri izendatu zuen familiak urteetan zehar erakutsiriko leialtasuna saritzeko. Era honetan, Agramont familia frantses noblezian sartu ziren lehenengo nafar familietarikoa izan zen.
Horrek dirua, boterea eta ospea eman zien Agramont familiakoei, eta gaztelua haien handitasunaren ispilu bilakatu zen ahalik eta 1791ko urriaren 22an Frantziako Iraultza zela eta, gobernuak familiari konfiskatu zioten arte. Bost urte geroago, 1796ko otsailaren 23ko goizaldean gazteluari su eman eta kiskali egin. Bere horretan jarraitu du berritze-lanak oraintsu hasi diren arte. Gaur egun falkoneria eskola bat dago gaztelu barruan.
* Berritze-lanak, ezkerrean, Erdi Aroko dorre zirkularra
* Gaztelurako sarrera
* Gazteluko atea.

## Kanpo estekak

* Gaztelua XVIII. mende hasieran nolakoa zen erakusten duten irudiak (Frantsesez)
* Datuak: Q2968561
* Multimedia: Château de Bidache / Q2968561
# Bidazti

Bidazti edo ibiltaria oinez ibiltzen den pertsona. Bidazti mota zenbait bereizten dira:
* bidezidor kirola praktikatzen duen pertsona;
* erromesa, arrazoi erlijiosoengatik bide sakratuan batean zehar edo santutegi batera oinez bidaiatzen den pertsona;
* oinezko bidaiaria, oinez bidaiatzen den pertsona.

## Ikus, gainera

* Dromomania
* Oinezko
* Paseo

## Kanpo estekak

* Datuak: Q16517588
# Bidaxuneko kantonamendua

Bidaxuneko kantonamendua Nafarroa Behereko administrazio zatiketa edo eskualde bat da, Bidaxune hiriburu duena. Nafarroa Behereko sei udalerri eta Lapurdiko bi barne hartzen ditu.

## Udalerriak

Zortzi udalerri dira, Lapurdiko biak izan ezik Nafarroa Beherekoak guztiak:
| Erango Bardoze (Lapurdi) Burgue-Erreiti Bidaxune | Akamarre Gixune (Lapurdi) Samatze |

## Ordezkarien zerrenda

Bidaxuneko kantonamenduko kontseilari nagusiak, 1945etik :
| Urtea | Izena |
| 1945 | Pierre Ameztoi |
| 1951 | Pierre Ameztoi |
| 1958 | Léon Salagoiti |
| 1964 | Vincent Pochelu |
| 1970 | Léon Salagoiti (karguan hila, 1973an) |
| 1973 | Vincent Pochelu |
| 1976 | Maurice Baraton |
| 1982 | Jean-Jacques Lasserre |
| 1988 | Jean-Jacques Lasserre |
| 1994 | Jean-Jacques Lasserre |
| 2001 | Jean-Jacques Lasserre (Kontseilu Orokorreko lehendakaria, 2001-2008) |
| 2008 | Jean-Jacques Lasserre |
| 2014 | ? |

## Kanpo estekak

* Datuak: Q1724478
* Multimedia: Canton de Bidache / Q1724478
# Bidaxunerria, Amikuze eta Oztibarre

Bidaxunerria, Amikuze eta Oztibarre Ipar Euskal Herriko kantonamendu bat da. Frantziako Pirinio Atlantikoak departamenduan dago, Akitania Berria eskualdean. Guztira 52 udalerri ditu, eta Donapaleu du hiriburu.

## Erreferentziak

* ↑ Euskaltzaindiko Onomastika batzordea: «Kantonamendu berrien euskal izenak», Plazaberri.

## Kanpo estekak

* Datuak: Q17623615
# Biddeford (Maine)

Biddeford Ameriketako Estatu Batuetako hiri bat da. York konderrian dago, Maine estatuan. 22.552 biztanle ditu, 153,019195 kilometro koadroko azaleran banatuta.

## Ikus, gainera

* York konderria

## Kanpo estekak

* Datuak: Q856938
* Multimedia: Biddeford, Maine / Q856938